ตลาดตราสารหนี้มูลค่าซื้อขาย69,896ล้าน
ตลาดตราสารหนี้ไทย วันที่ 22 มีนาคม 2554 มีมูลค่าการซื้อขายรวม 69,896 ล้านบาท&nbsp;&nbsp;
22 มี.ค. 2554

ตลาดตราสารหนี้ไทย วันที่ 22 มีนาคม 2554 มีมูลค่าการซื้อขายรวม 69,896 ล้านบาท   
สมาคมตลาดตราสารหนี้ไทย  รายงานว่าวันที่ 22 มีนาคม 2554 มีมูลค่าการซื้อขายรวม 69,896 ล้านบาท มูลค่าซื้อขายสูงสุดของวัน ได้แก่ พันธบัตร ธปท. 62,331 ล้านบาท วันนี้มีการประมูลพันธบัตร ธปท. จำนวน 3 รุ่น มีรายละเอียดในการประมูลและ ได้ผลการประมูลคิดเป็นค่า BCR (Bid Coverage Ratio หรือสัดส่วนมูลค่าความต้องการประมูลซื้อต่อมูลค่าเสนอขาย) ดังนี้
1. รุ่นอายุคงเหลือ 28 วัน มูลค่า 25,000 ล้านบาท ได้ค่า BCR 1.84 เท่า
2. รุ่นอายุคงเหลือ 91 วัน มูลค่า 20,000 ล้านบาท ได้ค่า BCR 1.66 เท่า 
3. รุ่นอายุคงเหลือ 182 วัน มูลค่า 12,000 ล้านบาท ได้ค่า BCR 1.89 เท่า 
มูลค่าซื้อขายรองลงมาได้แก่ พันธบัตรรัฐบาล 6,760 ล้านบาท  พันธบัตรรัฐบาลรุ่นที่นิยมซื้อขายสูงสุด 3 อันดับ ได้แก่ รุ่นอายุคงเหลือประมาณ 9 เดือน (LB11NA) , รุ่นอายุคงเหลือประมาณ 4 ปี  (LB155A) และรุ่นอายุคงเหลือประมาณ 6 ปี (LB17OA) มีมูลค่าซื้อขายรวม 4,379 ล้านบาท หรือ คิดเป็นร้อยละ 65 ของมูลค่าการซื้อขายพันธบัตรรัฐบาลทั้งหมด 
ด้านการซื้อขายหุ้นกู้เอกชน มูลค่า 524 ล้านบาท  หุ้นกู้ที่มีมูลค่าการซื้อขายสูงสุด 3 อันดับ ได้แก่ หุ้นกู้ของ บริษัท ไทยออยล์ จำกัด (มหาชน) (TOP142A) หุ้นกู้ของ บริษัท โทเทิ่ล แอ๊คเซ็ส คอมมูนิเคชั่น จำกัด (มหาชน) (TAC118A) และหุ้นกู้ของ บริษัท การบินไทย จำกัด (มหาชน) (THAI115A) มีมูลค่าการซื้อขายรวมกัน 432 ล้านบาท หรือคิดเป็นร้อยละ 82 ของมูลค่าการซื้อขายหุ้นกู้เอกชนทั้งหมด วันนี้ไม่มีการซื้อขายตั๋วเงินคลัง
นักลงทุนกลุ่มกองทุนมีสถานะซื้อสุทธิ 12,732 ล้านบาท นักลงทุนกลุ่มสถาบันการเงินทั่วไป มีสถานะซื้อสุทธิ 7,175 ล้านบาท และกลุ่มนักลงทุนต่างประเทศมีสถานะขายสุทธิ 8,959 ล้านบาท เส้นอัตราผลตอบแทนพันธบัตรรัฐบาล (Yield Curve) ค่อนข้างนิ่ง  อัตราผลตอบแทนพันธบัตรอายุคงเหลือ 3 เดือน ปิดที่ 2.41% ไม่เปลี่ยนแปลง  อัตราผลตอบแทนพันธบัตรอายุคงเหลือ 1 ปี ปิดที่ 2.74% ปรับตัวเพิ่มขึ้น 0.01% และอัตราผลตอบแทนพันธบัตรอายุคงเหลือ 5 ปี ปิดที่ 3.37% ไม่เปลี่ยนแปลง